pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  31/2547

เรื่อง  ระบบในการตั้งตัวแทนเก็บรักษาทรัพย์สิน

\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในข้อ 4(3) (ช) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 15/2543  เรื่อง หลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล  ลงวันที่ 4 เมษายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้ 

                   “ตัวแทนเก็บรักษาทรัพย์สิน”  หมายความว่า บุคคลที่ผู้รับฝากทรัพย์สินตั้งให้เป็นตัวแทนในการปฏิบัติหน้าที่ในส่วนที่เกี่ยวกับการรับฝากทรัพย์สินของกองทุนส่วนบุคคล

                   “สํานักงาน”  หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ในกรณีที่ผู้ขอรับความเห็นชอบเป็นผู้รับฝากทรัพย์สินประสงค์จะตั้งบุคคลใดเป็นตัวแทนเก็บรักษาทรัพย์สิน ผู้ขอรับความเห็นชอบดังกล่าวต้องแสดงได้ว่ามีระบบในการตั้งตัวแทนเก็บรักษาทรัพย์สินดังต่อไปนี้

                   (1) ระบบการพิจารณาคัดเลือกตัวแทนเก็บรักษาทรัพย์สิน เพื่อให้มั่นใจได้ว่าตัวแทนเก็บรักษาทรัพย์สินมีระบบงานที่มีความพร้อมในการเก็บรักษาทรัพย์สิน

                   (2) ระบบการติดต่อประสานงานกับตัวแทนเก็บรักษาทรัพย์สินเพื่อให้ผู้ขอรับความเห็นชอบสามารถปฏิบัติหน้าที่เป็นผู้รับฝากทรัพย์สินได้อย่างถูกต้องครบถ้วน

                   (3)  ระบบการดูแลให้ตัวแทนเก็บรักษาทรัพย์สินปฏิบัติหน้าที่ตามที่ได้รับมอบหมายให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วย หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้


ข้อ ๓ ผู้รับฝากทรัพย์สินรายใดที่ได้รับการขึ้นทะเบียนรายชื่อผู้มีคุณสมบัติในการเป็นผู้ดูแลผลประโยชน์ของกองทุนรวมและได้รับความเห็นชอบระบบในการตั้งตัวแทนเก็บรักษาทรัพย์สินของกองทุนรวมจากสํานักงานแล้ว ให้ถือว่าผู้รับฝากทรัพย์สินรายนั้นได้รับความเห็นชอบระบบในการตั้งตัวแทนเก็บรักษาทรัพย์สินตามข้อ 2


ข้อ ๔ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2547 เป็นต้นไป


ผู้มีอํานาจลงนาม - ประกาศ   ณ  วันที่  16 กรกฎาคม พ.ศ. 2547

 

                                                       (นายธีระชัย  ภูวนาถนรานุบาล)      

                                                                   เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สน. 36/2547  
เรื่อง มาตรฐานงานทะเบียนสมาชิกกองทุนสํารองเลี้ยงชีพ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547  เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้  
                   “งานทะเบียนสมาชิกกองทุน”  หมายความว่า งานที่เกี่ยวกับการจัดทําทะเบียนข้อมูลสมาชิกของกองทุนสํารองเลี้ยงชีพ และจัดทําและจัดส่งรายงานแสดงยอดเงินสะสม เงินสมทบพร้อมทั้งผลประโยชน์ของเงินสะสมและเงินสมทบของลูกจ้างแต่ละราย  
                   “สํานักงาน”  หมายความว่า  สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ในการปฏิบัติงานทะเบียนสมาชิกกองทุน ให้บริษัทจัดการกองทุนส่วนบุคคลดําเนินการดังต่อไปนี้  
                   (1) ปฏิบัติงานทะเบียนสมาชิกกองทุนให้เป็นไปตามมาตรฐานที่สามารถตรวจสอบความถูกต้องครบถ้วนและเป็นปัจจุบันของข้อมูลสมาชิกของกองทุนสํารองเลี้ยงชีพ รวมทั้งการนําส่งเงินเข้ากองทุนสํารองเลี้ยงชีพและการจ่ายเงินให้แก่สมาชิกที่สิ้นสมาชิกภาพได้อย่างถูกต้องและตรงตามกําหนดเวลา หรือปฏิบัติงานตามแนวทาง (guideline) ที่สํานักงานกําหนดไว้  
                   (2)  ประเมินผลการปฏิบัติงานตาม (1) และรายงานผลการประเมินดังกล่าวต่อสํานักงานภายในเดือนมีนาคมของทุกปี  ทั้งนี้ การรายงานผลครั้งแรก ให้บริษัทส่งระบบงานทะเบียนสมาชิกกองทุนของบริษัทไปพร้อมกับรายงานดังกล่าวด้วย


ข้อ ๓ ประกาศนี้ให้ใช้บังคับตั้งแต่วันที่  1 พฤศจิกายน  2547  เป็นต้นไป


ผู้มีอํานาจลงนาม - ประกาศ   ณ  วันที่ 27 สิงหาคม พ.ศ. 2547                           

 

 

                                                         (นายธีระชัย  ภูวนาถนรานุบาล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ./ข. 40/2547

เรื่อง แบบคําขอจดทะเบียนเป็นผู้ประกอบธุรกิจสัญญาซื้อขายล่วงหน้า 

ประเภทการเป็นตัวแทนซื้อขายสัญญาซื้อขายล่วงหน้า การเป็น

ผู้ค้าสัญญาซื้อขายล่วงหน้าและการเป็นที่ปรึกษา

สัญญาซื้อขายล่วงหน้า

                                            

                   อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 7/2547 เรื่อง การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าและการเป็นผู้ค้าสัญญาซื้อขายล่วงหน้า ลงวันที่ 23 มกราคม พ.ศ. 2547  และข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 10/2547 เรื่อง  การจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า ลงวันที่ 23 มกราคม พ.ศ. 2547  สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ./ข. 5/2547 เรื่อง แบบคําขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า การเป็นผู้ค้าสัญญาซื้อขายล่วงหน้าและการเป็นที่ปรึกษาสัญญาซื้อขายล่วงหน้า ลงวันที่ 29 มกราคม พ.ศ. 2547 


ข้อ ๒ ให้ผู้ขอจดทะเบียนเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า การเป็นผู้ค้าสัญญาซื้อขายล่วงหน้า และการเป็นที่ปรึกษาสัญญาซื้อขายล่วงหน้า ยื่นคําขอจดทะเบียนตามแบบ 16-4 และเอกสารหลักฐานท้ายประกาศนี้ พร้อมด้วยสําเนาสองชุดต่อสํานักงาน ก.ล.ต. 


ข้อ ๓ ประกาศนี้ให้ใช้บังคับตั้งแต่วันที่  1 พฤศจิกายน พ.ศ. 2547  เป็นต้นไป


ผู้มีอํานาจลงนาม - ประกาศ  ณ วันที่ 19 ตุลาคม  พ.ศ. 2547

 

 

 

 

                                                                                   (นายธีระชัย  ภูวนาถนรานุบาล)

                                                                                                 เลขาธิการ

                                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  6/2546

เรื่อง  แบบเอกสารเกี่ยวกับการเข้าถือหลักทรัพย์เพื่อครอบงํากิจการ  
                                       

อาศัยอํานาจตามความในข้อ 63 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 53/2545  เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ลงวันที่ 18 พฤศจิกายน พ.ศ. 2545  สํานักงานคณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในการปฏิบัติให้เป็นไปตามหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ให้บุคคลที่มีหน้าที่ในเรื่องดังกล่าวจัดทําเอกสารตามแบบที่แนบท้ายประกาศนี้ ดังมีรายละเอียดต่อไปนี้

(1)  การประกาศเจตนาในการเข้าถือหลักทรัพย์เพื่อ            

     ครอบงํากิจการ                                                                    ให้ใช้แบบ 247-3

(2)  คําเสนอซื้อหลักทรัพย์                                                         ให้ใช้แบบ 247-4

(3)  การประกาศปฏิเสธการทําคําเสนอซื้อหลักทรัพย์                ให้ใช้แบบ 247-5

(4)  การแก้ไขระยะเวลารับซื้อหรือข้อเสนอในการทํา           

                                  คําเสนอซื้อ และการประกาศข้อเสนอสุดท้าย

                                  หรือประกาศระยะเวลารับซื้อสุดท้าย                                  ให้ใช้แบบ 247-6-ก

(5)  การรายงานผลการเสนอซื้อหลักทรัพย์เบื้องต้น                    ให้ใช้แบบ 247-6-ข

(6)  การรายงานผลการซื้อหลักทรัพย์                                         ให้ใช้แบบ 256-2


ข้อ ๒ สํานักงานอาจผ่อนผันรายละเอียดของข้อมูลที่ต้องแสดงในแบบ 247-4 ได้ หากผู้ทําคําเสนอซื้อสามารถแสดงได้ถึงเหตุจําเป็นและสมควรในการขอผ่อนผันดังกล่าว ในการนี้ สํานักงานจะคํานึงถึงความมีนัยสําคัญของข้อมูลดังกล่าวต่อการตัดสินใจของผู้ถือหลักทรัพย์ หรือการมีมาตรการอื่น หรือข้อมูลอื่นที่ทดแทนอย่างเพียงพอแล้ว และอาจผ่อนผันโดยกําหนดเงื่อนไขให้ผู้ทําคําเสนอซื้อต้องปฏิบัติด้วยก็ได้


ข้อ ๓ ประกาศนี้ให้ใช้บังคับตั้งแต่วันที่  1 มิถุนายน  พ.ศ.  2546 เป็นต้นไป


ผู้มีอํานาจลงนาม -                ประกาศ   ณ  วันที่  19  พฤษภาคม พ.ศ. 2546

 

 

                                                        (นายประสาร  ไตรรัตน์วรกุล)

                                                                        เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 7/2546

เรื่อง การแยกทรัพย์สินประเภทเงินของลูกค้าของบริษัทหลักทรัพย์

โดยการลงทุนในลักษณะอื่นเพิ่มเติม

                                          
 

                   อาศัยอํานาจตามความในข้อ 18(1)(ก) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 4/2543  เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 4 มกราคม พ.ศ. 2543  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 24/2545 เรื่อง การแยกทรัพย์สินประเภทเงินของลูกค้าของบริษัทหลักทรัพย์โดยการลงทุนในลักษณะอื่นเพิ่มเติม ลงวันที่ 17 พฤษภาคม พ.ศ. 2545


ข้อ ๒ ในกรณีที่บริษัทหลักทรัพย์นําเงินของลูกค้าไปลงทุนในตราสารที่มีลักษณะดังต่อไปนี้และบริษัทหลักทรัพย์ได้ระบุอย่างชัดเจนว่าการลงทุนในตราสารนั้นเป็นการดําเนินการโดยบริษัทหลักทรัพย์เพื่อประโยชน์ของลูกค้า  ให้ถือว่าบริษัทหลักทรัพย์ได้แยกทรัพย์สินที่อยู่ในการดูแลรักษาเป็นทรัพย์สินของลูกค้าแล้ว

                   (1)  ตั๋วเงินคลัง พันธบัตรรัฐบาล หรือพันธบัตรรัฐวิสาหกิจที่กระทรวงการคลังค้ําประกันต้นเงินและดอกเบี้ยเต็มจํานวนอย่างไม่มีเงื่อนไข และตราสารดังกล่าวไม่มีเงื่อนไขการห้ามขายหรือโอนก่อนครบกําหนดอายุของตราสาร

                   (2)  ตั๋วสัญญาใช้เงินที่ออกโดยบรรษัทเงินทุนอุตสาหกรรมแห่งประเทศไทย ทั้งนี้ ในกรณีที่เป็นตั๋วสัญญาใช้เงินประเภทชําระคืนเมื่อครบกําหนดระยะเวลา ตั๋วสัญญาใช้เงินดังกล่าวไม่มีข้อห้ามการไถ่ถอนคืนก่อนครบกําหนด


ข้อ ๓ ประกาศนี้ให้ใช้บังคับตั้งแต่วันที่  1  กรกฎาคม พ.ศ. 2546  เป็นต้นไป


ผู้มีอํานาจลงนาม - ประกาศ  ณ   วันที่  25  มิถุนายน  พ.ศ. 2546   

 

                                                        (นายประสาร  ไตรรัตน์วรกุล)

                                                                  เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 23/2546

เรื่อง   การแสดงรายการค่าใช้จ่ายในงบการเงิน  
ของกองทุนสํารองเลี้ยงชีพ

                                          

                   เพื่อให้สมาชิกกองทุนสํารองเลี้ยงชีพสามารถรับรู้และตรวจสอบการใช้จ่ายเงินของกองทุนในกรณีที่มีการใช้จ่ายเงินเพื่อคณะกรรมการกองทุน หรือการใช้จ่ายในกรณีอื่นใดนอกเหนือจากค่าใช้จ่ายในการดําเนินงานตามปกติของกองทุนได้ อาศัยอํานาจตามความในข้อ 2แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 17/2543  เรื่อง  หลักเกณฑ์ เงื่อนไข และวิธีการในการจัดทํางบการเงินของกองทุนสํารองเลี้ยงชีพ  ลงวันที่ 4 เมษายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

                   “บริษัทจัดการ” หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล

                   “กองทุน”  หมายความว่า  กองทุนสํารองเลี้ยงชีพ

                   “คณะกรรมการกองทุน”  หมายความว่า คณะกรรมการกองทุนสํารองเลี้ยงชีพ


ข้อ ๒ ให้บริษัทจัดการแสดงรายการค่าใช้จ่ายที่จ่ายเพื่อคณะกรรมการกองทุนหรือค่าใช้จ่ายอื่นใดที่ไม่ใช่การดําเนินงานตามปกติของกองทุน ไว้โดยละเอียดในงบการเงินด้วย


ข้อ ๓ ประกาศนี้ให้ใช้บังคับตั้งแต่วันที่ 1 มกราคม พ.ศ. 2547  เป็นต้นไป


ผู้มีอํานาจลงนาม - ประกาศ  ณ   วันที่  17 กันยายน  พ.ศ. 2546

 

 

 

                                                      (นายประสาร  ไตรรัตน์วรกุล)

                                                                 เลขาธิการ

                                     สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 28/2546

เรื่อง  หลักเกณฑ์ เงื่อนไข และวิธีการในการนําเงินที่บริษัทหลักทรัพย์

ประเภทการให้สินเชื่อเพื่อธุรกิจหลักทรัพย์ได้รับจากการออกตราสารมา

คํานวณเป็นเงินกองทุนชั้นที่ 2

                             

                   อาศัยอํานาจตามความในข้อ 2 (2) (ฉ) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 22/2546  เรื่อง  การดํารงเงินกองทุนของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์  ลงวันที่ 18 กันยายน พ.ศ. 2546 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้ 

                   “บริษัทหลักทรัพย์” หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์


ข้อ ๒ ให้บริษัทหลักทรัพย์นับรวมจํานวนเงินที่ได้รับเนื่องจากการออกตราสารหนี้ด้อยสิทธิระยะยาว (Subordinated Debt) ที่มีลักษณะครบถ้วนดังต่อไปนี้เป็นเงินกองทุนชั้นที่ 2 ของบริษัทหลักทรัพย์ได้ภายใต้เงื่อนไขที่กําหนดในข้อ 3 

                   (1)   เป็นตราสารที่มีกําหนดเวลาในการชําระหนี้เกินกว่าห้าปี

                   (2)   เป็นตราสารที่กําหนดสิทธิในการได้รับชําระหนี้ของเจ้าหนี้ไว้ด้อยกว่าเจ้าหนี้สามัญทั่วไป

                   (3)   เป็นตราสารที่ออกโดยไม่มีบุคคลใดค้ําประกัน และไม่มีทรัพย์สินใดจํานําหรือจํานองเป็นประกัน  และ

                   (4)   เป็นตราสารที่ไม่สามารถไถ่ถอนได้ก่อนวันที่ครบกําหนด เว้นแต่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์


ข้อ ๓ ให้บริษัทหลักทรัพย์บันทึกจํานวนเงินที่ได้รับจากการออกตราสารหนี้ด้อยสิทธิระยะยาวตามข้อ 2 ได้ตามจํานวนเงินที่ได้รับชําระแล้ว แต่ต้องไม่เกินกว่าร้อยละห้าสิบของเงินกองทุนชั้นที่ 1  ณ ขณะที่ออกจําหน่าย  และในช่วงระยะเวลาห้าปีสุดท้ายก่อนถึงวันที่ตราสารตามข้อ 2 ครบกําหนด ให้บริษัทหลักทรัพย์ทยอยลดจํานวนเงินที่บันทึกเข้าเป็นเงินกองทุนชั้นที่ 2 ลงเป็นจํานวนร้อยละยี่สิบต่อปี


ข้อ ๔ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2546 เป็นต้นไป


ผู้มีอํานาจลงนาม - ประกาศ  ณ วันที่  3 ตุลาคม พ.ศ. 2546

 

 

 

 

                                                 (นายประสาร ไตรรัตน์วรกุล)

                                                          เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 34 /2546

เรื่อง  หลักเกณฑ์และวิธีการจัดทําและจัดส่งรายงานการกู้ยืมเงิน

และการทําธุรกรรมการขายโดยมีสัญญาซื้อคืน

                                       

                   อาศัยอํานาจตามข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 33/2546  เรื่อง หลักเกณฑ์ เงื่อนไข และวิธีการผ่อนผันให้กองทุนรวมกู้ยืมเงินหรือก่อภาระผูกพัน ลงวันที่ 27 ตุลาคม พ.ศ. 2546 สํานักงานคณะกรรมการกํากับหลักทรัพย์และตลาดหลักทรัพย์ จึงออกข้อกําหนดไว้ดังต่อไปนี้


ข้อ ๑ ให้บริษัทจัดการจัดทํารายงานการกู้ยืมเงินและการทําธุรกรรมการขายโดยมีสัญญาซื้อคืนตามแบบและคําอธิบายประกอบการจัดทําแบบรายงานท้ายประกาศนี้ และส่งรายงานดังกล่าวให้สํานักงานพร้อมแผ่นบันทึก (diskette) ภายในห้าวันทําการนับแต่วันทําสัญญากู้ยืมเงินหรือทําธุรกรรมการขายโดยมีสัญญาซื้อคืน   


ข้อ ๒ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2546  เป็นต้นไป


ผู้มีอํานาจลงนาม - ประกาศ   ณ  วันที่ 11 พฤศจิกายน พ.ศ. 2546                                 

 

 

 

 

                                                         (นายประสาร  ไตรรัตน์วรกุล)

                                                                   เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 45/2546

เรื่อง  การอนุญาตให้กองทุนรวมและกองทุนส่วนบุคคลลงทุนในพันธบัตร

หรือตราสารแห่งหนี้ต่างประเทศ

                                           

                   อาศัยอํานาจตามความในข้อ 12 วรรคสอง (3)  แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2542  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 3) ลงวันที่ 1 พฤศจิกายน พ.ศ. 2542  ข้อ 5 วรรคสอง (3) ข้อ 6 วรรคสอง และข้อ 6/2 (11) แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 14/2543  เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 3) ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 16/2546 เรื่อง การอนุญาตให้กองทุนรวมและกองทุนส่วนบุคคลลงทุนในพันธบัตรหรือตราสารแห่งหนี้ต่างประเทศ ลงวันที่ 8 สิงหาคม พ.ศ. 2546 


ข้อ ๒ ในประกาศนี้

                   “บริษัทจัดการ”  หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวมหรือประเภทการจัดการกองทุนส่วนบุคคล


ข้อ ๓ ในการจัดการกองทุนรวมและกองทุนส่วนบุคคล  ให้บริษัทจัดการลงทุนในหรือมีไว้ซึ่งพันธบัตรหรือตราสารแห่งหนี้ที่รัฐวิสาหกิจตามกฎหมายต่างประเทศ รัฐบาลต่างประเทศ หรือองค์การระหว่างประเทศ เป็นผู้ออกหรือผู้ค้ําประกัน เพื่อเป็นทรัพย์สินของกองทุนรวมหรือกองทุนส่วนบุคคลได้ โดยพันธบัตรหรือตราสารแห่งหนี้ดังกล่าวจะต้องได้รับการจัดอันดับความน่าเชื่อถือในสี่อันดับแรก (category) จากสถาบันจัดอันดับความน่าเชื่อถือที่ได้รับการยอมรับจากสํานักงาน  ทั้งนี้ ในกรณีที่พันธบัตรหรือตราสารแห่งหนี้นั้นออกโดยองค์การระหว่างประเทศ การจัดอันดับความน่าเชื่อถือดังกล่าวอาจเป็นการจัดอันดับที่ตัวองค์การระหว่างประเทศก็ได้


ข้อ ๔ ประกาศนี้ให้ใช้บังคับตั้งแต่วันที่ 1 มกราคม พ.ศ. 2547  เป็นต้นไป


ผู้มีอํานาจลงนาม - ประกาศ  ณ   วันที่  26 ธันวาคม พ.ศ. 2546                           

 

 

 

 

                                                          (นายประสาร  ไตรรัตน์วรกุล)

                                                                     เลขาธิการ

            สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  48/2546

เรื่อง  การกําหนดประเภทสถาบันการเงินเพิ่มเติมที่บริษัทจัดการ

สามารถลงทุนในเงินฝากเพื่อเป็นทรัพย์สินของกองทุนสํารองเลี้ยงชีพ

                                    

                   อาศัยอํานาจตามความในข้อ 6 (3) (ค) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล  (ฉบับที่ 3)ลงวันที่ 2 กุมภาพันธ์  พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้บรรษัทตลาดรองสินเชื่อที่อยู่อาศัยเป็นสถาบันการเงินที่กองทุนสํารองเลี้ยงชีพที่มิได้มีนโยบายการลงทุนในทรัพย์สินที่มีความเสี่ยงต่ํา อาจลงทุนในหรือมีไว้ซึ่งเงินฝากได้เพิ่มเติม


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2547  เป็นต้นไป


ผู้มีอํานาจลงนาม - ประกาศ  ณ   วันที่  26 ธันวาคม พ.ศ. 2546 

 

 

 

                                                          (นายประสาร  ไตรรัตน์วรกุล)

                                                                     เลขาธิการ

            สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 54/2546

เรื่อง  การยกเลิกประกาศสํานักงานคณะกรรมการกํากับหลักทรัพย์และ

ตลาดหลักทรัพย์ว่าด้วยการยื่นรายงานการประกอบธุรกิจหลักทรัพย์

ประเภทการจัดจําหน่ายหลักทรัพย์อันเป็นตราสารแห่งหนี้

                                                

                   อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 1(3) แห่งประกาศคณะกรรมการกํากับหลักทรัพย์และตลาดหลักทรัพย์เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์  ที่ สธ. 6/2544  เรื่อง การยื่นรายงานการประกอบธุรกิจหลักทรัพย์ประเภทการจัดจําหน่ายหลักทรัพย์อันเป็นตราสารแห่งหนี้ ลงวันที่ 11 มกราคม พ.ศ. 2544


ข้อ ๒ ประกาศนี้ให้ใช้บังคับตั้งแต่วันที่ 1 มกราคม 2547 เป็นต้นไป


ผู้มีอํานาจลงนาม - ประกาศ   ณ   วันที่ 26 ธันวาคม พ.ศ. 2546 

 

 

                                                         (นายประสาร  ไตรรัตน์วรกุล)

                                                                       เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 1/2543

เรื่อง การกําหนดอัตราส่วนการลงทุนของกองทุนรวม

(ฉบับที่ 2)

 อาศัยอํานาจตามความในมาตรา 126(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในวรรคสามของข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2542 เรื่อง การกําหนดอัตราส่วนการลงทุนของกองทุนรวม ลงวันที่ 29 เมษายน พ.ศ. 2542 และให้ใช้ความต่อไปนี้แทน

 “ในกรณีที่บุคคลตามวรรคหนึ่งเป็นธนาคารที่มีกฎหมายเฉพาะจัดตั้งขึ้น ธนาคารพาณิชย์ บริษัทเงินทุน หรือบรรษัทเงินทุนอุตสาหกรรมแห่งประเทศไทย ให้บริษัทจัดการลงทุนในหรือมีไว้ซึ่งหลักทรัพย์และทรัพย์สินอื่นตามวรรคหนึ่งมีมูลค่ารวมกันทั้งสิ้นไม่เกินร้อยละยี่สิบของมูลค่าทรัพย์สินสุทธิของกองทุนรวม และให้นับเงินฝากในธนาคารดังกล่าวรวมในอัตราส่วนดังกล่าวด้วย ทั้งนี้ ในกรณีที่ธนาคารพาณิชย์นั้นเป็นสาขาของธนาคารต่างประเทศ ให้นับอัตราส่วนการลงทุนในหลักทรัพย์หรือทรัพย์สินอื่นที่ธนาคารพาณิชย์ที่เป็นสาขาของธนาคารต่างประเทศหรือธนาคารต่างประเทศดังกล่าวเป็นผู้ออก ผู้รับรอง ผู้รับอาวัล ผู้สลักหลัง หรือผู้ค้ําประกัน และเงินฝากในธนาคารพาณิชย์ที่เป็นสาขาของธนาคารต่างประเทศดังกล่าว รวมกัน”

 ข้อ 2 ในช่วงระยะเวลาตั้งแต่เริ่มต้นไตรมาสที่สี่ของปี พ.ศ. 2542 ถึงสิ้นสุดไตรมาสที่หนึ่งของปี พ.ศ. 2543 หากปรากฏว่าบริษัทจัดการมีปัญหาเกี่ยวกับการดํารงอัตราส่วนการลงทุนตามข้อ 6 วรรคสาม หรือข้อ 8 วรรคหนึ่ง แห่งประกาศสํานักงานคณะกรรมการกํากับ

หลักทรัพย์และตลาดหลักทรัพย์ ที่ สน. 11/2542 เรื่อง การกําหนดอัตราส่วนการลงทุนของกองทุนรวม ลงวันที่ 29 เมษายน พ.ศ. 2542 และที่แก้ไขเพิ่มเติม อันสืบเนื่องมาจากปัญหาปี ค.ศ. 2000 บริษัทจัดการอาจขอผ่อนผันอัตราส่วนการลงทุนดังกล่าวต่อสํานักงานได้

 คําว่า “ปัญหาปี ค.ศ. 2000” ตามวรรคหนึ่ง หมายความว่า ปัญหาเกี่ยวกับคอมพิวเตอร์และอุปกรณ์ที่ควบคุมด้วยไมโครโปรเซสเซอร์ที่อาจจะเกิดขึ้นเนื่องจากปี ค.ศ. 2000

 ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 10 มกราคม พ.ศ. 2543

 (นายประสาร ไตรรัตน์วรกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 2/2543

เรื่อง การกําหนดอัตราส่วนการลงทุนของกองทุนรวม

(ฉบับที่ 3)

 

 อาศัยอํานาจตามความในมาตรา 126(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2542 เรื่อง หลักเกณฑ์เงื่อนไข และวิธีการจัดตั้งและจัดการกองทุนรวม (ฉบับที่ 2) ลงวันที่ 21 มิถุนายน พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นข้อ 13/1 และข้อ 13/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2542 เรื่อง การกําหนดอัตราส่วนการลงทุน  
ของกองทุนรวม ลงวันที่ 29 เมษายน พ.ศ. 2542 

 “ข้อ 13/1 อัตราส่วนการลงทุนที่กําหนดในข้อ 4 มิให้นํามาใช้บังคับกับกองทุนรวมที่จัดตั้งขึ้นตามมาตรการสนับสนุนการลงทุนของภาคเอกชนตามมติคณะรัฐมนตรี เมื่อวันที่ 10 สิงหาคม พ.ศ. 2542

ข้อ 13/2 ในกรณีที่มีเหตุจําเป็นและสมควร สํานักงานอาจพิจารณาผ่อนผันการปฏิบัติตามข้อ 8 สําหรับกองทุนรวมที่จัดตั้งขึ้นตามมาตรการสนับสนุนการลงทุนของภาคเอกชนตามมติคณะรัฐมนตรี เมื่อวันที่ 10 สิงหาคม พ.ศ. 2542 ได้”

 ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 4 กุมภาพันธ์ พ.ศ. 2543

 (นายวสันต์ เทียนหอม)

 ผู้ช่วยเลขาธิการอาวุโส 

 แทน 

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์